**Puhemiesneuvoston ehdotus 1/2016**

**Kirkolliskokouksen syysistuntokauden 2016 ja**

**kevätistuntokauden 2017 ajankohdat**

Asianumero KK2016-00020

Kirkolliskokouksen työjärjestyksen 1 §:n 1 momentin mukaan kirkon edustajat kokoontuvat joka vuosi pidettävän kirkolliskokouksen istuntoihin toukokuun 1 päivän ja marraskuun 1 päivän jälkeisenä maanantaina, jollei kirkolliskokous ole toisin päättänyt.

Tehostaakseen työskentelytapaansa kirkolliskokous siirsi kokeiluna vuoden 2015 kevät- ja syysistuntokauden alkamaan maanantain asemesta tiistaina. Puhemiesneuvosto katsoo, että kokeilua voitaisiin jatkaa ja uutta työskentelyrytmiä noudattaa myös alkaneella toimikaudella.

Lisäksi puhemiesneuvosto katsoo, että kirkolliskokouksen ajankohta keväällä 2017 tulisi siirtää viikkoa aikaisemmaksi, koska se muutoin osuu samaan ajankohtaan kuin Luterilaisen maailmanliiton yleiskokous Namibian Windhoekissa 10.−16.5.2017.

Puhemiesneuvosto ehdottaa, että kirkolliskokous päättää

siirtää syksyn 2016 istuntokauden alkamaan tiistaina 8.11.2016 ja kevään 2017 istuntokauden alkamaan tiistaina 2.5.2017.

Turussa 11 päivänä toukokuuta 2016

Puhemiesneuvoston puolesta

Kari Mäkinen Katri Kuuskoski

arkkipiispa sihteeri